Hele nasjonen har i ukevis måttet trøste seg med jordbær fra Belgia i påvente av sødmefylt produksjon fra norske åkre. En ganske kald vår har utsatt den årvisse sesongen med flere uker, men nå er det endelig norske jordbær i butikkene. Men til en ganske drøy pris. Mandag ble en kurv norske jordbær solgt for opptil 79 kroner på Østlandet. Og prisen vil ennå holde seg høy en tid framover, skal vi tro produsenten.
- Det kommer til å ta enda et par uker før vi starter den store innhøstingen, sier Lier-bonde Marius Egge til NTB.